Quines entitats apareixen en el text següent?
Teresa Boronat i Fabra, coneguda artísticament com a Teresina Boronat, (Sant Andreu de Palomar, 1904 - Sant Antoni de Calonge, 11 de març de 1983) fou una ballarina, coreògrafa i professora de dansa clàssica. Com les ballarines clàssiques de la seva època, ballava igualment dansa espanyola, especialment els balls i danses tradicionals catalans. Va ser primera ballarina del Liceu i actuà en països d'arreu del món barrejant la sardana i altres balls catalans amb la dansa clàssica, amb un èxit aclaparant. Durant la guerra civil espanyola es va posicionar públicament a favor de la República i va participar en actes en el seu suport. Va crear una escola de dansa a França, on ha estat tradicionalment més reconeguda que a Espanya. Un dels seus majors mèrits va ser encetar unes bases sòlides del que podria haver arribat a ser una dansa clàssica catalana, de la mateixa manera que hi ha una dansa clàssica espanyola, amb balls i danses catalans estilitzats i amb la tècnica de la dansa clàssica. La seva idea, que va exportar a països d'Àsia, Europa o Amèrica amb enorme èxit, era la creació d'una dansa clàssica però bastida sobre gestualitats, músiques, temes i altres materials catalans. No es basava només en material antic, sinó al contrari, es va apuntar a la moda europea dels seus contemporanis de basar-se en decorats, escenografia, partitures, etc. avantguardistes, dels artistes innovadors contemporanis a ella. Després d'ella només hi van aportar algunes coses, a nivell anecdòtic, alguns coreògrafs com Joan Magrinyà o Trini Borrull, fonamentalment a causa dels quaranta anys de franquisme, que va prohibir aquest mitjà d'expressió. Amb la fi de la dictadura, els ballarins i coreògrafs catalans van preferir no mirar enrere i apostar per la dansa contemporània, mentre que els esbarts van considerar més urgent dedicar-se a recuperar els balls i danses tradicionals originals, desproveïts de la tècnica de la dansa clàssica. A partir del canvi de segle xx a XXI alguns coreògrafs de clàssic catalans començaren a reprendre la idea de Boronat, si no en totes, almenys en algunes de les seves coreografies. N'és un exemple El so de la tenora i el ballet (2006), un espectacle presentat al Palau de la Música Catalana i representat a diverses ciutats catalanes, coreografiat sobre músiques amb instruments tradicionals catalans d'autors diversos, com la Companyia Elèctrica Dharma i Joaquim Serra i Corominas. Va treballar a més com a cantant i actriu. Era filla de Roc Boronat i Boronat, que va ser regidor de Sant Martí de Provençals, i de Joaquima Fabra i Roselló. A Sant Martí havia nascut el 1897 la seva germana Joaquima (Quimeta, 1897-1962) i més tard va néixer, ja a Sant Andreu, el seu germà Roc. Boronat va formar-se com a ballarina de dansa clàssica i dansa espanyola a l'escola que hi havia al Gran Teatre del Liceu, va ser alumna de Pauleta Pàmies i una de les seves deixebles més notables. Va estudiar ritme amb el mestre Llongueras i va aprendre a tocar el violí a l'Escola Municipal de Música de Barcelona.
Teresa Boronat i Fabra : actor_o_director, Teresina Boronat : actor_o_director, Sant Andreu de Palomar : Entitat_Geopolítica, Sant Antoni de Calonge : Entitat_Geopolítica, Liceu : organització, França : Entitat_Geopolítica, Espanya : Entitat_Geopolítica, Àsia : ubicació, Europa : ubicació, Amèrica : ubicació, Joan Magrinyà : artista_o_autor, Trini Borrull : actor_o_director, Boronat : actor_o_director, El so de la tenora i el ballet : cultura, Palau de la Música Catalana : organització, Companyia Elèctrica Dharma : artista_o_autor, Joaquim Serra i Corominas : artista_o_autor, Roc Boronat i Boronat : persona, guerra civil espanyola : conflicte, franquisme : esdeveniment_polític, Sant Martí de Provençals : Entitat_Geopolítica, Joaquima Fabra i Roselló : persona, Sant Martí : Entitat_Geopolítica, Joaquima (Quimeta : persona, Sant Andreu : Entitat_Geopolítica, Roc : persona, Gran Teatre del Liceu : organització, Pauleta Pàmies : artista_o_autor, Llongueras : artista_o_autor, Escola Municipal de Música de Barcelona : educació